CELEX: 32019D0086
Language: hu
Date: 2019-01-21 00:00:00
Title: A Tanács (KKBP) 2019/86 határozata (2019. január 21.) a vegyi fegyverek elterjedése és használata elleni korlátozó intézkedésekről szóló (KKBP) 2018/1544 határozat módosításáról

21.1.2019   
               
               
                  HU
               
               
                  Az Európai Unió Hivatalos Lapja
               
               
                  LI 18/10
               
            
         A TANÁCS (KKBP) 2019/86 HATÁROZATA
         (2019. január 21.)
         a vegyi fegyverek elterjedése és használata elleni korlátozó intézkedésekről szóló (KKBP) 2018/1544 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2018. október 15-én elfogadta a (KKBP) 2018/1544 határozatot (1).
                  
               
                     (2)
                  
                  
                     Tekintettel arra, hogy a vegyi fegyverek elterjedéséből és használatából fakadó további fenyegetésre, kilenc személyt és egy szervezetet fel kell venni a természetes és jogi személyek, szervezetek és szervek (KKBP) 2018/1544 határozat mellékletében foglalt jegyzékébe.
                  
               
                     (3)
                  
                  
                     A (KKBP) 2018/1544 határozatot ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2018/1544 határozat melléklete az e határozat mellékletében foglaltak szerint módosul.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2019. január 21-én.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  A Tanács (KKBP) 2018/1544 határozata (2018. október 15.) a vegyi fegyverek elterjedése és használata elleni korlátozó intézkedésekről (HL L 259., 2018.10.16., 25. o.).
      
      
         
            MELLÉKLET
            A következő személyeket és szervezeteket fel kell venni a (KKBP) 2018/1544 határozat mellékletében szereplő jegyzékbe:
            
               „A.   TERMÉSZETES SZEMÉLYEK
               
                           Név
                        
                        
                           Azonosító adatok
                        
                        
                           A jegyzékbe vétel okai
                        
                        
                           A jegyzékbe vétel dátuma
                        
                     
                           
                                       1.
                                    
                                    
                                       Tariq YASMINA
                                    
                                 
                        
                           Más néven: Tarq Yasmina 
                           Neme: férfi
                           Rangja: ezredes;
                           Állampolgársága: szíriai
                        
                        
                           Tariq Yasmina (Tarak Jászmína) a „Scientific Studies and Research Centre” (SSRC) [„Tudományos Vizsgálati és Kutatóközpont”] és az Elnöki Palota összekötő tisztje, és mint ilyen, részt vesz a vegyi fegyverek szíriai rezsim általi használatában és azok használatának az előkészítésében.
                        
                        
                           2019.1.21.
                        
                     
                           
                                       2.
                                    
                                    
                                       Khaled NASRI
                                    
                                 
                        
                           Más néven: Mohammed Khaled Nasri; Haled Natsri; 
                           
                              
                           Neme: férfi
                           Beosztása: az SSRC „Institute 1000” néven ismert részlegének igazgatója;
                           Állampolgársága: szíriai
                        
                        
                           Khaled Nasri (Háled Naszri) az „Institute 1000”-nek, azaz a „Scientific Studies and Research Centre” (SSRC) [„Tudományos Vizsgálati és Kutatóközpont”] azon részlegének az igazgatója, amely a szíriai vegyifegyver-program számítógépes és elektronikai rendszereinek kifejlesztéséért és létrehozásáért felel.
                        
                        
                           2019.1.21.
                        
                     
                           
                                       3.
                                    
                                    
                                       Walid ZUGHAIB
                                    
                                 
                        
                           Más néven: Zughib, Zgha'ib, Zughayb; 
                           Beosztása: doktor, az SSRC „Institute 2000” néven ismert részlegének igazgatója;
                           Neme: férfi
                           Állampolgársága: szíriai
                        
                        
                           Walid Zughaib (Válíd Zgíb) az „Institute 2000”-nek, azaz a „Scientific Studies and Research Centre” (SSRC) [„Tudományos Vizsgálati és Kutatóközpont”] azon részlegének az igazgatója, amely a szíriai vegyifegyver-programban a mechanikai fejlesztésért és gyártásért felel.
                        
                        
                           2019.1.21.
                        
                     
                           
                                       4.
                                    
                                    
                                       Firas AHMED
                                    
                                 
                        
                           Más néven: Ahmad; 
                           Rangja: ezredes, az SSRC „Institute 1000” néven ismert részlegének biztonsági vezetője;
                           Neme: férfi
                           Születési ideje: 1967. január 21.;
                           Állampolgársága: szíriai
                        
                        
                           Firas Ahmed (Ferász Ahmed) az „Institute 1000”-nek, azaz a „Scientific Studies and Research Centre” (SSRC) [„Tudományos Vizsgálati és Kutatóközpont”] azon részlegének a biztonsági vezetője, amely a szíriai vegyifegyver-program számítógépes és elektronikai rendszereinek kifejlesztéséért és létrehozásáért felel. Részt vett vegyi fegyverekhez kapcsolódó anyagok átadásában és elrejtésében azt követően, hogy Szíria csatlakozott a vegyifegyver-tilalmi egyezményhez.
                        
                        
                           2019.1.21.
                        
                     
                           
                                       5.
                                    
                                    
                                       Said SAID
                                    
                                 
                        
                           Más néven: Saeed, Sa'id Sa'id, 
                           Beosztása: doktor, az SSRC „Institute 3000” (más néven: „Institute 6000”, más néven: „Institute 5000”) néven ismert részlegének tagja;
                           Neme: férfi
                           Születési ideje: 1955. december 11.
                        
                        
                           Said Said (Száid Száid) az „Institute 3000”-nek (más néven: „Institute 6000”-nek, más néven: „Institute 5000”-nek), azaz a „Scientific Studies and Research Centre” (SSRC) [„Tudományos Vizsgálati és Kutatóközpont”] azon részlegének a meghatározó alakja, amely Szíria vegyi fegyvereinek fejlesztéséért és gyártásáért felel.
                        
                        
                           2019.1.21.
                        
                     
                           
                                       6.
                                    
                                    
                                       Anatoliy Vladimirovich CHEPIGA
                                    
                                 
                        
                           Más néven: Ruslan BOSHIROV, Анатолий Владимирович Чепига
                           Neme: férfi
                           Születési idejei: 1979. április 5., 1978. április 12.
                           Születési helyei: Nikolaevka, Amur Oblast, Oroszország; Dushanbe, Tádzsikisztán
                        
                        
                           Anatoliy Chepiga (Anatolij Csepiga) (más néven: Ruslan Boshirov [Ruszlan Bosirov]), a GRU tisztje, idegmérget („novicsok”) birtokolt és szállított, amelyet később, a 2018. március 4-i hétvégén Salisburyben felhasznált. 2018. szeptember 5-én az Egyesült Királyság Királyi Ügyészsége vádat emelt Ruslan Boshirov ellen a következők miatt: emberölés előkészülete Sergei Skripal (Szergej Szkripal) ellen; gyilkossági kísérlet elkövetése Sergei Skripal (Szergej Szkripal), Yulia Skripal (Julia Szkripal) és Nick Bailey ellen; novicsok használata és birtoklása; valamint szándékos súlyos testi sértés elkövetése Yulia Skripal (Julia Szkripal) és Nick Bailey ellen.
                        
                        
                           2019.1.21.
                        
                     
                           
                                       7.
                                    
                                    
                                       Alexander Yevgeniyevich MISHKIN
                                    
                                 
                        
                           Александр Евгеньевич МИШКИН, más néven: Alexander PETROV
                           Neme: férfi
                           Születési ideje: 1979. július 13.
                           Születési helyei: Loyga, Oroszország; Kotlas, Oroszország
                        
                        
                           Alexander Mishkin (Alexander Miskin) (más néven: Alexander Petrov), a GRU tisztje, idegmérget („novicsok”) birtokolt és szállított, amelyet később, a 2018. március 4-i hétvégén Salisburyben felhasznált. 2018. szeptember 5-én az Egyesült Királyság Királyi Ügyészsége vádat emelt Alexander Petrov ellen a következők miatt: emberölés előkészülete Sergei Skripal (Szergej Szkripal) ellen; gyilkossági kísérlet elkövetése Sergei Skripal (Szergej Szkripal), Yulia Skripal (Julia Szkripal) és Nick Bailey ellen; novicsok használata és birtoklása; valamint szándékos súlyos testi sértés elkövetése Yulia Skripal (Julia Szkripal) és Nick Bailey ellen.
                        
                        
                           2019.1.21.
                        
                     
                           
                                       8.
                                    
                                    
                                       Vladimir Stepanovich ALEXSEYEV
                                    
                                 
                        
                           Владимир Степанович АЛЕКСЕЕВ
                           Neme: férfi
                           Beosztása: a GRU első vezetőhelyettese; a GRU vezetője
                        
                        
                           Vladimir Stepanovich Alexseyev (Vlagyimir Sztyepanovics Alekszejev) a GRU (más néven: GU) első vezetőhelyettese. A GRU-nál betöltött magas rangú vezetői tisztségénél fogva Alexseyev (Alekszejev) felelős a novicsok idegméregnek a GRU tisztjei általi birtoklásáért, szállításáért és a 2018. március 4-i hétvégén Salisburyben való felhasználásáért.
                        
                        
                           2019.1.21.
                        
                     
                           
                                       9.
                                    
                                    
                                       Igor Olegovich KOSTYUKOV
                                    
                                 
                        
                           Más néven: Игорь Олегович КОСТЮКОВ
                           Neme: férfi
                           Beosztása: a GRU vezetője
                        
                        
                           Igor Olegovich Kostyukov, a GRU-nál (más néven: GU-nál) az említett időben betöltött magas rangú vezetői tisztségénél fogva Kostyukov (Kosztyukov) felelős a novicsok idegméregnek a GRU tisztjei általi birtoklásáért, szállításáért és a 2018. március 4-i hétvégén Salisburyben való felhasználásáért.
                        
                        
                           2019.1.21.
                        
                     B.   JOGI SZEMÉLYEK, SZERVEZETEK ÉS SZERVEK
               
                           Elnevezés
                        
                        
                           Azonosító adatok
                        
                        
                           A jegyzékbe vétel okai
                        
                        
                           A jegyzékbe vétel dátuma
                        
                     
                           
                                       1.
                                    
                                    
                                       Scientific Studies and Research Centre (SSRC)
                                    
                                 
                        
                           Más néven: Centre d'Études et de Recherches Scientifiques (CERS), Centre de Recherche de Kaboun
                           Cím:
                           
                                       Barzeh utca
                                    
                                 
                                       Postafiók: 4470
                                    
                                 
                                       Damaszkusz
                                    
                                 
                        
                           A „Scientific Studies and Research Centre” (SSRC) [„Tudományos Vizsgálati és Kutatóközpont”] a szír rezsimnek a vegyi fegyverek fejlesztéséért felelős fő szervezete.
                           A Szírián belül több telephelyen működő SSRC felel a vegyi fegyverek, valamint az azokhoz szükséges hordozórakéták fejlesztéséért és gyártásáért.
                        
                        
                           2019.1.21.”